คณะกรรมการ 4 ฝ่ายเตรียมเสนอข้อมูลให้ กก.ส่งแวดล้อมฯ 24 ธ.ค.นี้
&nbsp;&nbsp;&nbsp;&nbsp;&nbsp;&nbsp;นายพยุงศักดิ์ ชาติสุทธิผล รองประธานสภาอุตสาหกรรมแห่งประเทศไทย (ส.อ.ท.) และตัวแทนภาคเอกชนในคณะกรรมการ 4 ฝ่ายแก้ปัญหามาบตาพุด เปิดเผยว่า ที่ประชุมคณะกรรมการ 4 ฝ่ายจะนำเสนอข้อมูลกรอบการทำงานในเรื่องการทำรายงายผลกระทบสิ่งแวดล้อม (อีไอเอ) การรายงานผลกระทบด้านสุขภาพ (เอชไอเอ) และกระบวนการรับฟังความคิดเห็นจากประชน ต่อคณะกรรมการส่งแวดล้อมแห่งชาติในวันที่ 24 ธ.ค.นี้ เพื่อให้คณะกรรมการฯ นำไปพิจารณา
21 ธ.ค. 2552

นายพยุงศักดิ์ ชาติสุทธิผล รองประธานสภาอุตสาหกรรมแห่งประเทศไทย (ส.อ.ท.) และตัวแทนภาคเอกชนในคณะกรรมการ 4 ฝ่ายแก้ปัญหามาบตาพุด เปิดเผยว่า ที่ประชุมคณะกรรมการ 4 ฝ่ายจะนำเสนอข้อมูลกรอบการทำงานในเรื่องการทำรายงายผลกระทบสิ่งแวดล้อม (อีไอเอ) การรายงานผลกระทบด้านสุขภาพ (เอชไอเอ) และกระบวนการรับฟังความคิดเห็นจากประชน ต่อคณะกรรมการส่งแวดล้อมแห่งชาติในวันที่ 24 ธ.ค.นี้ เพื่อให้คณะกรรมการฯ นำไปพิจารณา
      ส่วนกรณีที่กระทรวงอุตสาหกรรมและกระทรวงพลังงานได้ประเมินความเสียหายผลกระทบ จากการระงับ  65 โครงการในมาบตาพุด เป็นมูลค่าสูงถึง 6 แสนล้านบาทนั้นถือเป็นการประเมินในเบื้องต้น แต่หากรวมความเสียหายทางอ้อมด้วยมูลค่าน่าจะสูงกว่าที่คาดการณ์ไว้ ดังนั้น ทุกฝ่ายต้องหันมาร่วมมือกัน โดยขณะนี้คณะกรรมการ 4 ฝ่าย  อยู่ระหว่างร่างกฎเกณฑ์ผลกระทบด้านสิ่งแวดล้อมและสุขภาพ การเปิดรับฟังความคิดเห็นของชุมชนในการดำเนินโครงการลงทุนทั้งเก่าและใหม่ ซึ่งหากกฎเกณฑ์เหล่านี้เสร็จสมบูรณ์ จะทำให้ทุกย่างสอดคล้องกับรัฐธรรมนูญมาตรา 67 และทำให้โครงการต่างๆ เดินหน้าต่อไปได้ 
      นายศรีสุวรรณ จรรยา นายกสมาคมต่อต้านสภาวะโลกร้อน กล่าวว่า ในวัน 24 ธ.ค.นี้ตัวแทนจะไปยื่นคัดค้านต่อศาลปกครองกลางในกรณีที่มีชาวบ้านจำนวน 10 คน ไปยื่นถอนคำฟ้องต่อศาล เนื่องจากได้ข้อมูลมาว่าชาวบ้านได้รับเงินจำนวน 1,200 บาทต่อคน จากเอกชนรายใหญ่ให้ดำเนินการ ขณะเดียวกันจะยื่นคัดค้านต่อศาลให้หน่วยงานที่เกี่ยวข้องของภาครัฐทั้ง 8 หน่วยงานหยุดออกมาให้ข้อมูลอันเป็นการละเมิดอำนาจศาล